དེང་སང་འཛམ་བུ་གླིང་གི་ནུབ་ཕྱོགས་ཚན་རིག་པ་དེ་འདྲའི་ཐོག་ལ་བརྟག་དཔྱད་བྱེད་མཁན་མི་མང་པོས་དེ་འདྲ་ཟེར་གྱི་འདུག་པས་ཁྱིམ་ཚང་ནང་ནས་ཡ་རབས་སྤྱོད་བཟང་དང༌།ཞི་དུལ་བག་ཡོད་བསླབ་རྒྱུ་དེ་ཧ་ཅང་གལ་ཆེན་པོ་འདུགགཏན་འཇགས་སློབ་གྲྭ་ལས་ཀྱང་ཉིན་མོའི་སློབ་གྲྭ་དེ་ཚོའི་གྲས་ཚགས་ཚུད་ཡག་པོ་ཞིག་བྱུང་བ་ཡིན་ན།སྔ་དགོང་སོ་སོའི་ཁྱིམ་ཚང་ནང་ལ་ཕ་མ་ཚོ་དང༌།ནང་མི་རྒན་པ་ཚོ་དང་མཉམ་དུ་བསྡད་ནས་བྱམས་བརྩེའི་ཚོར་བ་དང༌།ཡ་རབས་བཟང་སྤྱོད་སོགས་བོད་པའི་གོམས་གཤིས་ཆ་ཚང་འཇགས་པ་ཞིག་བྱས།ཉིན་མོའི་རིང་སློབ་གྲྭའི་ནང་ལ་སློབ་སྦྱོང་ཆ་ཚང་བྱེད་རྒྱུ་ཡོད་པ་ཞིག་བྱུང་བ་ཡིན་ན་དགེ་མཚན་ཞིག་ཕལ་ཆེར་ཡོད་འདུག།